বিশ্বৰ সৰ্বোচ্চ শৃংগ মাউণ্ট এভাৰেষ্ট আৰোহণ কৰা আটাইতকৈ অভিজ্ঞতাসম্পন্ন ব্যক্তিত পৰিণত হৈছে নেপালৰ ৪৮ বছৰীয়া কামি চেৰ্পা ( Kami Sherpa )। কাথমান্দু প'ষ্টৰ প্ৰতিবেদন অনুসৰি অভিলেখসংখ্যক ২২ বাৰ এভাৰেষ্ট আৰোহণ কৰি ১৬ মে'ত চেৰ্পাই গঢ়িছে এই অনন্য অভিলেখ।
পৰ্বতাৰোহণ বিষয়ববীয়াৰ মতে আজি পুৱা ৮.৩০ বজাত চেৰ্পাই ২২ সংখ্যক বাৰৰ বাবে শৃংগটো আৰোহণ কৰে। বৃহস্পতিবাৰেহে তেওঁ শৃংগটোৰ শিখৰত উপনীত হোৱাৰ কথা আছিল যদিও সকলোকে আচৰিত কৰি এদিন আগতেই চেৰ্পাই লক্ষ্যস্থান পাবলৈ সক্ষম হয়।
ইতিমধ্যে অৱসৰ লোৱা আপা চেৰ্পা আৰু ফুৰ্বা তাচি চেৰ্পাৰ ২১ বাৰ এভাৰেষ্ট আৰোহণৰ অভিলেখ ভাঙি চেৰ্পাই এই নতুন অভিলেখ গঢ়িছে। অৱশ্যে এভাৰেষ্ট বে'ছ কেম্পে কেথমান্দু প'ষ্টক জনোৱা মতে ফুৰ্বা তাচিয়ে পুনৰ এভাৰেষ্ট আৰোহণৰ চেষ্টা কৰাৰ সম্ভাৱনা আছে।
১৯৯৪ চনত ২৪ বছৰ বয়সত কামি চেৰ্পাই প্ৰথমবাৰৰ বাবে এভাৰেষ্ট আৰোহণ কৰিছিল।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
